Richard Frank Stika

Richard Frank Stika (født 4. juli 1957 i St. Louis i Missouri i USA) er en katolsk prelat og tidligere biskop av Knoxville.

Liv og virke

Bakgrunn
Richard Frank Stika var sønn av Frank og Helen (née Musielak) Stika; faren var av tsjekkisk slektsbakgrunn, og moren av polsk. Han var den tredje av parets fire sønner.

Stika gikk på St. Augustine Minor Seminary High School i Holland i Michigan i ett år; så gikk han på Bishop DuBourg High School i St. Louis med eksamen i 1975. Ved Saint Louis University tok han Bachelor of Science-grad i business i 1979. Stika begynte så på Kenrick-Glennon Seminary i Shrewsbury i Missouri, der han tok bachelor- og mastergrader i filosofi (1981) og i katolsk teologi (1985, master).

Prest
Richard Stika ble diakonviet av den emeriterte erkebiskop av Saint Louis, kardinal John Joseph Carberry, 1. mai 1985, og erkebiskopen av Saint Louis, John Lawrence May, presteviet ham 14. desember 1985.  Hans første postering ble som kapellan i Webster Groves; der var han til 1991. Da ble kan spiritual for den katolske ungdomsorganisasjonen i erkebispedømmet og assisterende leder av kallsavelingen i kurien. Han ble også kapellan i St. Paul Parish i Fenton (1991–1992) og senere ved katedralmenigheten i St. Louis (1992–1994).

Fra 1994 til 2004 var Stika erkebispedømmets kandslre. Han var også privatsekretær for erkebiskop Justin Rigali (1994–1997), generalvikar, og hadde en rekke andre sentrale verv. Han ble i 2002 sogneprest for Annunziata Parish i Ladue, og beskoppelig vikar for Child and Youth Protection fra 2004 til 2009.

Biskop av Knoxville
Pave Benedikt XVI utnevnte ham 12. januar 2009 til biskop av Knoxville. Erkebiskopen av Philadelphia, kardinal Justin Francis Rigali, presteviet ham den 19. mars samme år; medkonsekratorer var Joseph Edward Kurtz, erkebiskop av Louisville, og Robert Joseph Shaheen, biskop av eparkiet Our Lady of Lebanon in Los Angeles.

Biskop Stika har fullmakter til å feire gudstjenester ikke bare etter sin egen latinske tilhørighet, men også etter vestsyrisk ritus i maronittisk versjon (der eukaristigudsjenesten, messen kalles den hellige qurobo).

I september 2014 initierte Stika fundraising for å bygge en ny katedral i Knowville, Han dediserte den nye Sacred Heart Cathedral den 3. mars 2018. Blant høyere geistlige deltok kardinal Justin F. Rigali, kardinal William Levada, kardinal Stanisław Dziwisz av Kraków i Polen, kardinal Daniel DiNardo, kardinal Timothy M. Dolan, og erkebiskop Christophe Pierre, den apostoliske nuntius til USA.

Våren 2021 kom det frem at biskop Stika var blitt gjenstand for varsler til Vatikanet  i pakt med det pavelige skriv Vos estis lux mundi; det ble deretter igangsatt granskninger i form av pavelig forordnede visitasjoner, den første ved erkebiskop Joseph Edward Kurtz av Louisville. Vos estis-undersøkelser gjelder seksuelle overtredelser fra geistlig side og omfatter også biskoper, og deres eventuelle klanderverdige/mangelfulle oppfølging av beskyldninger.

Fratreden
Pave Frans innvilget den 27. juni 2023 biskop Stikas førtidige fratreden fra bispetjenesten i Knoxville. I en email til prestene samme dag viste Stika til sine helseproblemer, og la til at spørsmål vil hans lederskap hadde tynget ham emosjonelt og fysisk.  

Erkebiskop Shelton Fabre av Louisville ble midlertidig gjort til apostolisk administrator.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Gasparo Carpegna (1625-1714) *1670
 Kardinal Fabrizio Paolucci (1651-1726) *1685
 Kardinal Francesco Barberini den yngre (1662-1738) *1721
 Kardinal Annibale Albani (1682-1751) *1730
 Kardinal Federico Marcello Lante Montefeltro Della Rovere (1695-1773) *1732
 Biskop Charles Walmesley (1722-1797) *1756
 Erkebiskop John Carroll (1735-1815) *1790
 Biskop Jean-Louis Anne Madelain Lefebvre de Cheverus (1768-1836) *1810
Erkebiskop Ambrose Maréchal (1768-1828) *1817
 Biskop John Dubois (1764-1842) *1826
 Biskop John Joseph Hughes (1797-1864) *1838
 Kardinal John McCloskey (1810-1885) *1844
 Erkebiskop  Michael Augustine Corrigan (1839-1902) *1873
 Biskop Charles Edward McDonnell (1854 -1921) *1892
 Biskop Thomas Edmund Molloy (1884-1956) *1920
 Biskop Raymond Augustine Kearney (1902-1956) *1935
 Kardinal John Joseph Carberry (1904-1998) *1956
 Biskop Richard Frank Stika (1957-) *2009

Referanser

Katolske biskoper fra USA
Personer fra St. Louis
Linjen Rebiba